Ilmoitus Kiinan kansantasavallasta peräisin olevan muokkaamattoman ja seostamattoman magnesiumin tuontiin sovellettavien polkumyyntitoimenpiteiden välivaiheen tarkastelun vireillepanosta

(2000/C 35/08)

(ETA:n kannalta merkityksellinen teksti)

Komissio on vastaanottanut pyynnön Kiinan kansantasavallasta peräisin olevan muokkaamattoman ja seostamattoman magnesiumin tuonnissa neuvoston asetuksella (EY) N:o 2402/98(1), jäljempänä "asetus", käyttöön otettujen lopullisten polkumyyntitoimenpiteiden osittaisen välivaiheen tarkastelun vireillepanosta.

1. Tarkastelupyyntö

Neuvoston asetuksen (EY) N:o 384/96(2), sellaisena kuin se on viimeksi muutettuna asetuksella N:o 905/98(3), jäljempänä "perusasetus", 11 artiklan 3 kohdan mukaisen pyynnön jättivät kaksi italialaista tuojaa, Pro.cat Scarl ja DeStefani Luigi. Pyyntö rajoittuu polkumyyntitoimenpiteiden kohteena olevan tuotteen soveltamisalan selventämiseen.

2. Tuote

Tarkasteltavana oleva tuote on CN-koodeihin 8104 11 00 ja ex 8104 19 00 kuuluva Kiinan kansantasavallasta peräisin oleva muokkaamaton ja seostamaton magnesium.

Muokkaamaton ja seostamaton määriteltiin asetuksessa:

- muokkaamattomaksi magnesium, joka sisältää tarkoituksetta vähäisiä määriä muita seosaineita epäpuhtauksina, ja

- muokkaamaton magnesium, joka sisältää tarkoituksella lisättyjä seosaineita, esimerkiksi alumiinia ja sinkkiä, joka ei vastaa asetuksen liitteessä kuvattuja seoksia.

3. Voimassa olevat toimenpiteet

Tällä hetkellä voimassa oleva Kiinan kansantasavallasta peräisin olevaa muokkamatonta ja seostamatonta magnesiumia koskeva toimenpide on asetuksella käyttöön otettu lopullinen polkumyyntitulli.

4. Tarkastelun perusteet

Kuten edellä mainittiin, polkumyyntitoimenpiteet koskevat muokkaamatonta ja seostamatonta magnesiumia. Ne eivät koske seostettua magnesiumia. Seostettu magnesium määriteltiin asetuksessa viittaamalla asianmukaisiin eurooppalaisiin (Euroopan standardointikomitean, CENin) tai vastaaviin kansainvälisiin teollisiin standardeihin, joiden luettelo on asetuksen liitteenä.

Tarkastelupyynnön mukaan tietyt magnesium lajit, joita ei ole lueteltu asetuksen liitteessä, erityisesti magnesiumseokset anodien valmistukseen, vastaavat eurooppalaisia standardeja, ja näin ollen toimenpiteiden ei pitäisi koskea niitä.

5. Menettely tuotteen soveltamisalan määrittelemiseksi

Kuultuaan neuvoa-antavaa komiteaa ja päätettyään, että on olemassa riittävä näyttö osittaisen välivaiheen tarkastelun vireille panemiseksi, komissio panee vireille perusasetuksen 11 artiklan 3 kohdan nojalla tutkimuksen, joka rajoittuu polkumyyntitoimenpiteiden kohteena olevan tuoteen soveltamisalan selventämiseen.

Komissio lähettää jäljennökset tästä ilmoituksesta ja tutkimuspyynnön julkisesta toisinnosta yhteisön tuottajalle, vieville tuottajille ja tuojille, jotka osallistuivat voimassa oleviin toimenpiteisiin johtaneeseen tutkimukseen.

Kaikkia muita asianomaisia osapuolia pyydetään esittämään näkökantansa ja toimittamaan asiaa tukeva näyttö, jos ne voivat osoittaa, että tutkimuksen tulokset todennäköisesti vaikuttavat niihin.

Komissio voi lisäksi kuulla asianomaisia osapuolia, jos ne pyytävät sitä kirjallisesti ja osoittavat, että niiden kuulemiseen on olemassa erityisiä syitä.

Kaikki näkökannat ja kuulemista koskevat pyynnöt on tehtävä kirjallisina jäljempänä mainittuun osoitteeseen, ja niistä on käytävä ilmi asianomaisten osapuolten nimi, osoite, sähköpostiosoite, faksi- ja/tai puhelinnumero.

6. Määräaika

Jotta asianomaisten osapuolten huomautukset voidaan ottaa huomioon tutkimuksessa, osapuolten on ilmoittauduttava, esitettävä näkökantansa ja toimitettava tiedot 40 päivän kuluessa tämän ilmoituksen julkaisemisesta Euroopan yhteisön virallisessa lehdessä. Asianomaiset osapuolet voivat myös pyytää komissiolta saada tulla kuulluiksi samassa määräajassa. Tätä määräaikaa sovelletaan myös kaikkiin muihin asianomaisiin osapuoliin, myös niihin, jotka eivät ole komission tiedossa, ja tästä syystä on näiden osapuolten edun mukaista ottaa viipymättä yhteyttä komissioon seuraavaan osoitteeseen: Euroopan komissio

Kauppapolitiikan pääosasto

Linjat C ja E

(DM 24 - 8/38)

Rue de la Loi/Wetstraat 200 B - 1049 Bruxelles/Brussel Faksi (32-2) 295 65 05 Teleksi: COMEU B 21877

7. Yhteistyöstä kieltäytyminen

Jos asianomainen osapuoli kieltäytyy antamasta tai ei muusta syystä toimita tarvittavia tietoja määräajassa tai jos se huomattavasti vaikeuttaa tutkimuksia, alustavat tai lopulliset päätelmät, jotka voivat olla myönteisiä tai kielteisiä, voidaan tehdä käytettävissä olevien tietojen perusteella perusasetuksen 18 artiklan mukaisesti.

Jos todetaan, että asianomainen osapuoli on toimittanut vääriä tai harhaanjohtavia tietoja, näitä tietoja ei oteta huomioon ja tällaisten tietojen sijasta voidaan käyttää käytettävissä olevia tietoja.

(1) EYVL L 298, 7.11.1998, s. 1.

(2) EYVL L 56, 6.3.1996, s. 1.

(3) EYVL L 128, 30.4.1998, s. 18.